**Отчет за дейността за 2021 г.**

Приоритет на ръководството през изминалата 2021 г. беше в тези епидемистични времена да запазим духа на хората от всеобщия страх и напрежение царуващи по целия свят. Covid – 19, се оказа предизвикателство пред всички нас. Опитахме се спазвайки всички епидемистични ограничения и мерки да изпълняваме предварително приетата от нас програма, да продължим да предаваме ценностите, да честваме празниците си и да ги отбелязваме и в по-тесен кръг. Да не изоставяме традициите си и да не забравяме героите, будителите и учителите си. Независимо отделени едни от други, ние продължавахме да събираме от възрастните хора мъдрост и познания предавани от баби на внучета и съхранили онзи дух на принадлежност, който ни прави Българи.

При отпускането на мерките организираме походи, защото както всички знаем, за да обикнем Родината си, трябва да я познаваме.

В нашето напрегнато ежедневие ние все по-малко си даваме сметка за обичайте, които с векове са пазели дедите ни, а сега с предоставено ни време породено от COVID – 19, имаме възможността да се обърнем към тях. Обичай и навици, които са ни съхранили като народ и нация. Ето в това се крие смисълът и ние трябва да покажем и научим нашите деца на тях.

* Чествания:

1. 173 г. от раждането на поета-революционер Христо Ботев. 06.01.2021 г. – Пред паметника на Ботев и Левски, слово за делото на революционера изнесе секретаря на читалището Пенка Кирева. Поднесохме венци. В залата на читалището изнесохме рецитал по негови стихове, имаше и кратка музикална програма;
2. 13.01.2021 г. – организиран излет сред природата за малки и големи;
3. 17.01.2021 г. Отдаване чест на ген. Георги Вазов по случай 161 г. от рождението му в гр. Сопот - достойнството и честта на българските офицери – „Напред ни чакат слава и мир, назад – безчестие и смърт!" - генерал-лейтенант Георги Вазов.
4. 19.02.2021 г. отбелязахме 148 г. от обесването на Левски. Беше припомнена клетвата на Левски, дадена на Хаджи Димитър на онзи освен с трупове връх. "КЛЕТВА ДАВАМ ПРЕД БОГА И ПРЕД ТЕБЕ, ВОЙВОДО! ПРЕД КАРАДЖАТА И ВСИЧКИ ТЕЗ МОМЦИ, В ДНЕШНИЯ ДЕН, КОГА СЪМ СЕ РОДИЛ НА ЗЕМЯТА. ТОГАЗ Е БИЛО ЧУМА НА ТЕЛАТА. ДНЕСКА Е ЧУМА ЗА ДУШИТЕ. НЯМА ВЕЧЕ ХАЙДУТСТВО ДА ИМА! НЯМА ЛЕГИИ. ВЪВ ВАШЕ ИМЕ ЩЕ СТИГНА ДО ДУШИТЕ НА ТОЛКОЗ БЪЛГАРЕ, КОЛКОТО ГОСПОД МИ ДАДЕ. ЗА СВОБОДАТА БЪЛГАРСКА!, Клетва, която ние си даваме всяка година, че ще се стремим да пазим и разпалваме българския дух.
5. 01.03.2021 г. Отбелязахме Баба Марта – вързахме мартенички за здраве и берекет. Да помним, че сме българи, не зависимо къде се намираме по света, защото легендата за Мартеницата е символ на единството, завещан от Хан Кубрат на синовете му. Хан Аспарух, при освобождението на Баян и Хуба, белият конец обагрен с алената кръв на Баян след като бил ранен бил направен на мартеница, която Аспарух раздал на своите войни.
6. 03.03.2021 г. се навършват 142 г. от онзи паметен ден в който е подписан Санстефанския мирен договор между Русия и Османската империя, с което се слага края на Руско-турската освободителна война.

3 Март, една дата, която ни изпълва с гордост, че сме потомци на славен и борбен народ. Народ които, притежава борбен и непреклонен дух, доказа, че и той заслужава да живее свободно, да има същите права, както всички останали народи по земята. 3 Март е символ на свободата. 3 Март е празник, чрез който се прекланяме пред героичния подвиг на борците за свобода, които с върховна саможертва и любов към Отечеството осееха с кости родната земя.

1. Чествания на 8-ми март – почерпка, средства на читалището. А за по празничната атмосфера се погрижи, певческата група на читалището, както българска народна музика от ново закупеното кариоки от Читалището. По случай празника представители от Читалищното ръководство раздадоха цветя на всички жени от селото.
2. Сирни заговезни – по стар български обичай запалихме огън около който играхме хора, чилкахме чилгари, ядохме халва, баници и яйца.
3. Цветница - най-красив венец мегдана.
4. 02.05.2021 г. Великден – на мегдана.
5. 24.05.2021 г. Ден на българската просвета и култура и на славянската писменост – беседа, подаръци за най-малките.
6. 01.06.2021 г. Ден на детето под надслов „Да направим света едно по щастливо място изпълнено с усмивки”
7. 02.06.2021 г. с рецитал и спазване на дистанция бе организирано честване на Деня на Ботев.
8. 19.06.2021 г. 258 години от написването на История Славянобългарска.
9. На 07.07.2021 г. в местността Гереня бе отпразнуван празника на Св. Неделя. чествахме празника там сред природата, където се сервираше осветен корбан за здравето и благополучието на всички хора от селото.
10. 09.07.2021 Годишнина от рождението на Иван Вазов – рецитал на стихове и изложбени материали.
11. 184 години от рождението на Васил Левски – рецитал
12. 25.08.2021 г. 143 години от Шипшенска епопея – посещение на възстановката на Шипка – от нашите членове.
13. 06.09.2021 г. - Ден на Съединението – поднасяне на цветя.
14. 22.09.2021 г. - Ден на Независимостта на България и празник на българското знаме.
15. За Коледа, беше украсено читалището, палеха се лампички, за да пресъздадат онази атмосфера, която събужда духът на всеотдайността, вярата в доброто и надеждата за един по-добър свят.

* Библиотека :

Книгите са извор на знания и независимо от многото възможности предлагани ни от телевизионният екран и новото поколение на мобилните телефони с интернет не са отживелица, те създават един свят в който продуценти сме ние, читателите.

Библиотечният фонд от книги, покрива нуждите както на най-малките малчугани, да израснат с вълшебствата описани в тях, така и на учениците с необходимата литературата, която ще им бъде от полезна в училище. За възрастите ни читатели има богат избор от класика, романи, стихове и книги в помощ на овощарството и градинарството.

По време на епидемистичната обстановка бяха раздавани книги на желаещите възрастни хора по домовете.

* Празниците – са тези, с които ще запалим онази искрица у децата ни да идват с желание в читалището.

Българското читалище е уникално явление в нашия културен и обществен живот – самоуправляващо се сдружение, което същевременно изпълнява и културно просветни задачи в населеното място и задоволява културните потребности на населението, пази миналото и допринася за развитието ни в бъдещето.

Човек, който не знае история, няма очи! Той никога не може да се възползва навреме от добрите примери и погубва своето дело в хиляди грешки, които са вършени преди него! - Васил Левски

С Почит: Пенка Кирева \_\_\_\_\_\_\_\_\_\_\_\_\_\_\_

Секретар на НЧ „Христо Ботев 1928г.”